กองทัพอากาศพม่า - วิกิพีเดีย

# กองทัพอากาศพม่า

### จากวิกิพีเดีย สารานุกรมเสรี

## [แก้] นำความ

พม่าได้ชื่อว่าเป็นประเทศคู่รักคู่แค้นกับเรามาตลอด จากการซาวเสียงของคนในเอเชียตะวันออกเฉียงใต้ในเว็บบอร์ดแห่งหนึ่งแล้ว ส่วนใหญ่เห็นตรงกันว่านอกจากมาเลเซียกับสิงคโปร์แล้วก็มีไทยกับพม่านี่แหละที่ดูจะเป็นคู่อริกันมากที่สุด

พม่าเองก็มองเราเป็นภัยคุกคามอันดับหนึ่งของเค้าเช่นกัน เพราะทางซ้ายเค้าก็มีความสัมพันธ์อันดีกับอินเดีย ด้านบนนั้นจีนก็คือลูกพี่ใหญ่ที่คอยให้ความช่วยเหลือพม่ามาตลอด

การที่จะระบุไปเลยว่ากองทัพพม่ามีอะไรนั้นดูจะเป็นเรื่องลำบากเอาการ เพราะพม่าเป็นประเทศปิด ข่าวสารส่วนใหญ่ที่เรารับรู้ก็มาจากการวิเคราะห์ หรือคาดเดาจากตะวันตกทั้งสิ้นซึ่งมาหลายความเห็น แต่มีบางคนบอกว่าสิง่ที่พม่ามีมันน้อยกว่าสิ่งที่เปิดเผยออกมา ซึ่งจริงหรือไม่จริงเราก็ไม่รู้

สืบเนื่องจากการได้รับความช่วยเหลือจากจีนเป็นอันมากนั้น ทำให้เครื่องบินที่ประจำการส่วนใหญ่มาจากจีน

ฐานบินของพม่ามีทั้งหมด 8 แห่งนั้นคือฐานบินหม่อบิ ฐานบินมิงกลาดอน ฐานบินมิตจินา ฐานบินเมคลิตา ฐานบินชานเต ฐานบินนำซาง ฐานบินตองอู และฐานบินมะริด

โดยมีอากาศยานที่ประจำการดังนี้

### [แก้] เครื่องบินขับไล่/โจมตี

MiG-29 จำนวน 12 เครื่อง พม่าซื้อเครื่อง MiG-29 ซึ่งเป็นรุ่นแรก ๆ มาจากรัสเซีย ซึ่งเครื่องบินส่วนนี้เป็นส่วนเกินที่กองทัพรัสเซียไม่ต้องการ และถูกเก็บรักษาไว้ สามารถติดขีปนาวุธอากาศสู่อากาศพิสัยใกล้แบบ R27 (AA-10) และ R73 (AA-11) ระยะยิง 20 - 40 กม.ได้ ซึ่ง R-73 ถือเป็นขีปนาวุธที่มีประสิทธิ์ภาพสูงมาก

F-7M 40 เครื่อง และ FT-7 6 เครื่อง เครื่องบิน F-7 ก็คือเครื่อง J-7 รุ่นส่งออกของจีนนั้นเอง โดยเครื่องบินตระกูลนี้จีนได้ซื้อลิขสิทธิ์เครื่องบิน MiG-21 มาปรับปรุง โดยเพิ่มประสิทธิภาพให้สูงขึ้น สามารถใช้ขีบนาวุธอากาศพิสัยใกล้แบบ PL-5 PL-7 ของจีน และ Magic R550 ของฝรั่งเศสได้

A-5C หรือ Q-5 จำนวน 32 เครื่อง เครื่องบิน A-5 ก็คือรุ่นส่งออกของเครื่องบินโจมตี Q-5 ซึ่งจีนพัฒนาโดยได้ต้นแบบจากเครื่องบิน MiG-19 ซึ่งรุ่น C นี้ในเว็บของจีนบอกว่าใช้เก้าอี้ดีดตัว Martin-Baker ของสหรัฐและตำบลติดอาวุธ (Hard Point) ก็ได้รับการปรับปรุงให้ติดอาวุธของตะวันตกได้ สามารถติดระเบิดและขีปนาวุธอากาศสู่อากาศได้ทั้งของจีน ฝรั่งเศส หรือแม้แต่สหรัฐได้

### [แก้] เครื่องบินฝึก

G – 4จำนวน 10 เครื่อง FT – 6 จำนวน 2 เครื่อง K – 8 จำนวน 12 เครื่อง PC – 7 จำนวน 15 เครื่อง PC – 9 จำนวน 9 เครื่อง

### [แก้] เครื่องบินลำเลียง

Y - 8 D จำนวน 4 เครื่อง Fokker F.27 จำนวน 3 เครื่อง

## [แก้] ความพยายามจัดซื้อเครื่องบินในอนาคต

เคยมีข่าวว่าพม่ามีความสนใจเครื่องบิน Su-27 จากรัสเซีย ซึ่งเป็นเครื่องบินตระกูลเดียวกับ Su-30 ที่ไทยสนใจอยู่ นอกจากนั้นการเปิดตัว FC-1 ของจีนก็น่าจะทำให้พม่ามีความสนใจในตัวบ.ขับไล่ตัวใหม่นี้ ซึ่งถ้าพม่ามีการจัดหาเครื่องบินทั้งสองแบบมาจริงก็จะทำให้พม่าเพิ่มเวหานุภาพได้มากแบบก้าวกระโดดทีเดียว

## [แก้] เปรียบเทียบกับไทย

ถ้าพิจารณากันตามรูปการแล้วก็ต้องบอกว่ากองทัพอากาศไทยยังเหนือกว่ากองทัพอากาศพม่าอยู่ 2 - 3 ช่วงตัว และจะเกิดการจับคุ่ที่น่าสนใจคือ MiG-29 vs. F-16 และ F-5 vs. F-7M ซึ่งคู่แรกคงได้ขับเคี่ยวกันสนุกแน่นอน แต่คุ่หลังดูจะหางชั้นกันซักนิดถ้า F-5 ของเรานั้นคือ F-5 ไทกริสฝูง 211 ซึ่งติดขีปนาวุธอากาศสู่อากาศพิสัยใกล้แบบ Python 4 แต่ถ้าเป็น F-5 ฝูง 701 ก็คงจะได้สู้กันสนุกทีเดียว

| กองทัพอากาศพม่า เป็นบทความเกี่ยวกับ ทหาร การทหาร หรืออาวุธ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ กองทัพอากาศพม่า ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%81/%E0%B8%AD/%E0%B8%87/%E0%B8%81%E0%B8%AD%E0%B8%87%E0%B8%97%E0%B8%B1%E0%B8%9E%E0%B8%AD%E0%B8%B2%E0%B8%81%E0%B8%B2%E0%B8%A8%E0%B8%9E%E0%B8%A1%E0%B9%88%E0%B8%B2.html".

หมวดหมู่: ทหาร | บทความเกี่ยวกับ การทหารและอาวุธ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา